jkorsvik/nowiki_second_scrape_merged huggingface dataset:
Lari-massakren

Lari-massakren var en hendelse i den lille byen Lari utenfor Nairobi under Mau Mau-opprøret hvor væpnede menn fra Mau Mau-opprørerne massakrerte personer med tilknytning til den britisk-lojale Home Guard og dere familier. Det er anslått at rundt 75 ble drept og 50 skadet.Natten mellom 25. og 26. mars 1953 jaget Mau Mau-soldater kikuyu menn, kvinner og barn inn i hytter og satte fyr på disse, mens de hakket til døde med macheter de som prøvde å flykte,  før de kastet dem tilbake inn i de brennende hyttene. Angrepet på Lari var så ekstremt at det gjorde et sterkt inntrykk på de politifolkene som kom til området etterpå.Massakren førte til gjengjeldelsesangrep.


== Referanser ==


== Eksterne lenker ==
Lari Massacre Trial på British Pathe
Badia Rocks

Badia Rocks var en italiensk musikkfestival for heavy metal. Festivalen ble organisert og avholdt ved landsbyen San Leonardo Badia i den ladinsktalende dalen Val Badia ved fjellkjeden Dolomittene i provinsen Sør-Tyrol.
Betydningen av festivalen økte for hvert arrangement inntil den ble en av de viktigste festivaler i Italia i sin sjanger og med stort sett kjente og mindre kjente italienske grupper. Eksempelvis spilte tungrockgruppa Phaith inn deres første EP i 2005, og det samme året opptrådte de på Badia Rocks sammen med andre band som Atrocity og Doro. Den første festivalen ble avholdt i juli 2001, deretter hver sommer fram til den siste i juli 2008. For den siste festivalen opptrådte følgende grupper: Brainstorm, Necrodeath, End of Green, Black Abyss, Delirium Xtremens, Neurasthenia, Raising Fear, Erosion, Crimson Sunset, Hackneyed, Seven Dark Eyes, Dagma, og Souls in Panic.


== Referanser ==
Kjerdelsfjellet

Kjerdelsfjellet (sørsamisk: Tjieltie) er et fjell i Lierne kommune i Trøndelag. Det har en høyde på 1 190 meter over havet. Fjellet ligger vest i Hestkjølen-massivet.


== Se også ==
Fjell i Trøndelag
Liste over fjell i Skandinavia


== Referanser ==
Mombasa fylke

Mombasa fylke er ett av 47 fylker (counties) i Kenya. Det hadde 939 370 innbyggere ved folketellingen i 2009. Fylkets hovedstad og eneste by er Mombasa. Fylkesnummeret er 1, og fylket er det minste i landet med et areal på 295 km2, hvorav 65 km2 er vann.


== Eksterne lenker ==
Offisielt nettsted 
(en) Mombasa County – kategori av bilder, video eller lyd på Commons
Murang’a fylke

Murang'a fylke er ett av 47 fylker (counties) i Kenya. Det hadde 942 581 innbyggere ved folketellingen i 2009. Fylkets hovedstad er Murang'a. Fylkesnummeret er 21. 


== Eksterne lenker ==
Offisielt nettsted 
Offisielt nettsted 
(en) Muranga County – kategori av bilder, video eller lyd på Commons
Baringo fylke

Baringo fylke er ett av 47 fylker (counties) i Kenya. Det ligger i den tidligere provinsen Rift Valley. Baringo har fylkesnummer 30 og har Kabarnet som hovedstad.
Bomet fylke

Bomet fylke er ett av 47 fylker (counties) i Kenya. Det ligger i den tidligere provinsen Rift Valley. Bomet har fylkesnummer 36 og har Bomet by som hovedstad.
Bungoma fylke

Bungoma fylke er ett av 47 fylker (counties) i Kenya. Det ligger i den tidligere provinsen Western. Bungoma har fylkesnummer 39 og har Bungoma by som hovedstad. Hovednæringen er jordbruk, og særlig sukkerrør og mais.


== Eksterne lenker ==
Offisielt nettsted 
(en) Bungoma County – kategori av bilder, video eller lyd på Commons
Busia fylke

Busia fylke er ett av 47 fylker (counties) i Kenya. Det ligger i den tidligere provinsen Western. Busia har fylkesnummer 40 og har Busia by som hovedstad.  Fylket grenser mot Kakamega fylke i øst, Bungoma fylke i nord, Victoriasjøen og Siaya fylke i sør, samt Busia-distriktet i Uganda i vest.


== Eksterne lenker ==
Offisielt nettsted 
(en) Busia County – kategori av bilder, video eller lyd på Commons
Kikuyu (by)

Kikuyu er en by i Kiambu fylke i Kenya. Den er en raskt voksende vestlig forstad til Nairobi, stedets sentrum hadde 190 208 innbyggere ved folketellingen 2009, med tilsammen 234 053 innbyggere innenfor bygrensen.Byen ligger i det tradisjonelle kikuyulandet, og har fått navnet erter kikuyufolket. En av stasjonene på Ugandabanen ligger i byen.


== Referanser ==
Machakos fylke

Machakos fylke er ett av 47 fylker (counties) i Kenya. Machakos har fylkesnummer 16 og har Machakos by som hovedstad.  Fylket grenser mot Nairobi og Kiambu fylker i vest, Embu fylke i nord, Kitui fylke i øst, Makueni fylke i sør, Kajiado fylke i sørvest og  Murang'a og Kirinyaga i nordvest.


== Eksterne lenker ==
Offisielt nettsted 
(en) Machakos County – kategori av bilder, video eller lyd på Commons
Kikuyu (andre betydninger)

Kikuyu (også Gikuyu) kan vise til:

en folkegruppe i Kenya, se kikuyu
deres språk, se kikuyu (språk)
en by i Kenya, se kikuyu (by)
Kisii fylke

Kisii fylke er ett av 47 fylker (counties) i Kenya. Det ligger i den tidligere provinsen Nyanza sørvest i landet. Kisii har fylkesnummer 45 og har Kisii by som hovedstad. Majoriteten av befolkningen tilhører Kisiifolket.


== Eksterne lenker ==
(en) Offisielt nettsted 
(en) Kisii County – kategori av bilder, video eller lyd på Commons
Cleph

Cleph, alternativt Clef, Clepho og Kleph, (død 574) var konge i Det langobardiske kongerike fra 572 til sin død i 574. Han etterfulgte Alboin, men var ikke i slekt med ham og tilhørte ikke det ledende dynastiet.
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere. Under Alboin hadde langobardene i tiden 569 til 572 skaffet seg herredømme over den pannoniske sletten, et stort område i Nord-Italia med byene Venezia, Milano og Pavia.
Cleph var en voldelig og skremmende skikkelse for romerne og bysantinerne som fikk store problemer med å opprettholde kontroll over Den italienske halvøya. Han utvidet det langobardiske herredømme til å omfatte hele det nordlige Italia, han fullførte erobringen av Toscana og marsjerte helt til portene til Ravenna. Han ble myrdet etter 18 måneders regjeringstid av en ung vakt, en slave som han hadde mishandlet. Hans død ble etterfulgt av et 10-årig interregnum, kjent som hertugstyret fordi de lokale hertugene var øverste myndighet blant langobardene. 
Cleph var gift med Masane og hadde sønnen Authari som ble valgt til konge etter 10 års hertugstyre (interregnum) i 585.


== Referanser ==


== Eksterne lenker ==
Origo Gentis Langobardum, engelsk og latinsk tekst
Paulus Diaconus, Historia Langobardum, engelsk tekst
Idrettslaget Gleipner

Idrettslaget Gleipner (IL Gleipner) var et idrettslag fra Kristiansand. Klubben stod som arrangør av NM i friidrett 1897.


== Kjente utøvere ==
Einar Knudsen, norsk mester i kulestøt 1896, og lengdehopp og pentatlon 1897
Johan Stumpf, olympisk turner og norsk mester i spydkast 1897


== Eksterne lenker ==
Friidrett.no: oversikt maraton-NM
Kreousa (Troja)

Kreousa (gresk: Κρέουσα, Kreousa; navnet betyr ganske enkelt «prinsesse») var en legendarisk prinsesse i Troja, og i henhold til gresk mytologi datter av kong Priamos av Troja og Hekabe. Hun var den første hustruen til den trojanske helten Aineias, som i henhold til Vergils latinske epos Æneiden grunnla Roma. Hun ble mor til Askanios (latin: Ascanius), også kjent som Iulus.


== Kreousas død ==
Kreousas skjebne ble detaljert behandlet av Vergil i Æneiden. Da Troja falt for grekerne, dro Aineias hjem for å føre sin far Ankhises, Kreousa og deres sønn Askanios trygt ut av den brennende byen. Ankhises nektet å forlate huset, noe som tvang Aineias til å beslutte om han måtte forlate huset for å fortsette kampen mot grekerne og dø i kamp. Kreousa grep om hans føtter og tryglet ham til å tenke om hva som ville skje med sønnen, faren og henne selv om han døde. Mens hun tryglet ham, begynte Ankhises brått å brenne med en ikke-jordisk ild. Brannen ble raskt slukket med vann, og Ankhises var overbevist om at det var et varsel fra Zevs (Jupiter hos Vergil), som bekreftet varslet med et stjerneskudd.
Ankhises gikk nå med på å flykte fra Troja. Familien forlot hjemmet, Aineias bar sin gamle far og holdt Askanios i hånden mens Kreousa gikk bak ham. Mens de rømte byen, forfulgt av grekerne, nådde de byens port og begynte å løpe da grekerne var i ferd å fange dem. Kreousa klarte ikke å holde følge. Da de nådde gudinnen Demeters tempel (Ceres hos Vergil) utenfor byen, etterlot Aineias faren og sønnen der for å kunne lete etter hustruen.
Da han kom tilbake til byen møtte han ånden til Kreousa. Hun fortalte ham at hun ikke kunne forlate byen med ham. Hun forutså hans reise til Hesperia i Italia og hans framtidige ekteskap med en annen kvinne. Hun ba ham ta vare på deres sønn Askanios, og så forsvant hun. Aineias forsøkte tre ganger å få tak i henne, hver gang greide han ikke å gripe hennes gjenferd.Den greske geografen Pausanias (100-tallet) har fortalt en alternativ historie til Kreousas skjebne. Ifølge ham skal guddommene Rhea og Afrodite reddet Kreousa fra å bli gjort til slave av grekerne grunnet at hun var hustruen til Aineias (som var sønn av Afrodite).


== Referanser ==


== Litteratur ==
Geisau, Hans von (1969): «Kreusa 4» i: Der Kleine Pauly (KlP). Bind 3, Stuttgart, s. 342.
Otto Höfer (1890-1894): «Kreusa 4)» i: Roscher, Wilhelm Heinrich, red.: Ausführliches Lexikon der griechischen und römischen Mythologie. Bind 2.1 (I-K), Leipzig, s. 1428 (digitalisert).


== Se også ==
Andre ved navn Kreousa i gresk mytologi
Nyeri fylke

Nyeri fylke er ett av 47 fylker (counties) i Kenya. Nyeri har fylkesnummer 19 og har Nyeri by som hovedstad.  Fylket hadde 616 156 innbyggere ved folketellingen i 2009.


== Eksterne lenker ==
Offisielt nettsted 
(en) Nyeri County – kategori av bilder, video eller lyd på Commons
Marianne Hedlund

Marianne Hedlund (født 19. september 1958) er en norsk professor i helsefag ved NTNU og Nord universitet. Hedlund er dr.philos. i sosiologi fra Lund universitet, Sverige. Hun har stor forskningspublisering. Tidligere jobbet hun ved Høgskolen i Telemark, hvor hun var dekan ved Avdeling for helse og sosialfag. Hun har også jobbet i pasient- og brukerorganisasjoner for funksjonshemmede og vært handikapombudsmann i Uppsala i Sverige. Hun har også hatt flere styreverv og satt tidligere med i fakultetsnemd ved Mittuniversitetet i Sverige. Hedlund har også grunnlagt det åpne elektroniske tidsskriftet Society, Health & Vulnerability'.


== Referanser ==


== Eksterne lenker ==
(no) Publikasjoner av Marianne Hedlund i forskningsdokumentasjonssystemet CRIStin
Meru fylke

Meru  fylke er ett av 47 fylker (counties) i Kenya. Meru ligger i den tidligere provinsen Eastern, ved Mount Kenya. Det har fylkesnummer 12 og har Meru by som hovedstad. Fylket hadde 1,36 millioner innbyggere ved folketellingen i 2009.


== Eksterne lenker ==
Offisielt nettsted 
(en) Meru County – kategori av bilder, video eller lyd på Commons
Kericho fylke

Kericho fylke er ett av 47 fylker (counties) i Kenya. Kericho har fylkesnummer 35 og har Kericho by som hovedstad. Fylket hadde 752 396 innbyggere ved folketellingen i 2009.


== Eksterne lenker ==
Offisielt nettsted 
(en) Kericho County – kategori av bilder, video eller lyd på Commons
Trans-Nzoia fylke

Trans-Nzoia fylke er ett av de 47 fylkene (counties) i Kenya. Trans-Nzoia ligger mellom Nzoiaelven og Mount Elgoni ved grensen til Uganda, i den tidligere provinsen Rift Valley. Det har fylkesnummer 26 og har Kitale som hovedstad. Fylket hadde litt over 800 000 innbyggere ved folketellingen i 2009.


== Eksterne lenker ==
Offisielt nettsted 
(en) Trans-Nzoia County – kategori av bilder, video eller lyd på Commons
Tana River fylke

Tana River fylke er et av de 47 fylkene (counties) i Kenya. Meru ligger i den tidligere kystprovinsen, og har fått navn etter Tanaelven. Hovedstaden er Hola. Fylket hadde like over 240 000 innbyggere ved folketellingen i 2009. De største etniske gruppene er Pokomo, Orma og Wardey.


== Eksterne lenker ==
Offisielt nettsted 
(en) Tana River County – kategori av bilder, video eller lyd på Commons
Turkana fylke

Turkana fylke er ett av 47 fylker (counties) i Kenya. Turkana har fylkesnummer 23 og har Lodwar by som hovedstad.  Fylket hadde 855 399 innbyggere ved folketellingen i 2009.
Fylket grenser til både Uganda i vest, Sør-Sudan i nord, herunder det omstridte Ilemi-triangelet og Etiopia i nordøst, og Turkanasjøen i øst. I øst og øst grenser fylket fylkene West Pokot, Baringo og Samburu fylker, mens Marsabit fylke ligger på den andre, det vil si østre bredden av Turkanasjøen.
Fylket nærhet til Sør-Sudan med byen Lokichogio som ligger rundt 30 km fra grensen, har gjort byen i flere år til et senter for hjelpearbeidet i Sudan, særlig under Den andre borgerkrigen i Sudan, hvor Lokichogio flyplass har vært sentral.


== Eksterne lenker ==
Offisielt nettsted 
(en) Turkana County – kategori av bilder, video eller lyd på Commons
Kilifi fylke

Kilifi fylke er ett av 47 fylker (counties) i Kenya. Fylket var tidligere et distrikt i kystprovinsen. Den største byen er Malindi. Hovedstaden er Kilifi by. Fylkesnummeret er 3. Fylket hadde 1,11 millioner innbyggere ved folketellingen i 2009.


== Eksterne lenker ==
Offisielt nettsted 
(en) Kilifi County – kategori av bilder, video eller lyd på Commons
Kisumu fylke

Kisumu fylke er ett av 47 fylker (counties) i Kenya. Meru ligger i den tidligere provinsen Nyanza, ved Victoriasjøen. Det har fylkesnummer 42 og har Kisumu by som hovedstad. Fylket hadde 968 897 innbyggere ved folketellingen i 2009.


== Eksterne lenker ==
Offisielt nettsted 
(en) Kisumu County – kategori av bilder, video eller lyd på Commons
Migori fylke

Migori fylke er ett av 47 fylker (counties) i Kenya. Migori grenser til Tanzania og ligger i den tidligere provinsen Nyanza. Det har fylkesnummer 44 og har Migori by som hovedstad. Andre byer er Kehanncha og Isebania. Fylket hadde like over 917 000 innbyggere ved folketellingen i 2009.


== Eksterne lenker ==
Offisielt nettsted 
(en) Migori County – kategori av bilder, video eller lyd på Commons
Migori

Migori er en kenyansk by, og hovedstaden i Migori fylke. Byen ligger 1500 meter over havet, 50 km øst for Victoriasjøen, 63 km sør for Kisii og 22 km nord for grensen mot Tanzania. Byen hadde ved 1999-folketellingen et urbant folketall på 31 644 og totalt 46 576 innbyggere.
Migori har veiforbindelse med Masai Mara naturreservat, men veien er i dårlig forfatning. Veien til grensebyen Isebania og videre til Mwanza i Tanzania er asfaltert. Migorielven renner gjennom byen.


== Eksterne lenker ==
MigoriTown.com Arkivert 8. oktober 2011 hos Wayback Machine.
Den andre gjæslingulykken

Den andre gjæslingulykken var en ulykke som fant sted i Foldafjorden i Nord-Trøndelag den 2. mars 1906 etter at 1400 fiskere dro ut på havet for å fiske.
Et uvær førte til at båtene mistet kontakten med hverandre, men en del av båtene klarte å ta seg over Folda til Abelvær. Totalt 25 fiskere mistet livet denne dagen: en mann fra Kolvereid, to menn fra Gravvik, to menn fra Fosnes, en mann fra Høylandet, en mann fra Klinga, en mann fra Namsos, en mann fra Overhalla, åtte menn fra Bindal, tre menn fra Vikna og fem menn fra Nærøy.En minnebauta ble reist på Gjæslingan i 1956 for å minnes dem som mistet livet denne dagen 50 år tidligere.


== Se også ==
Den første gjæslingulykken
Norske katastrofer og store ulykker


== Referanser ==
Kwale fylke

Kwale fylke er ett av 47 fylker (counties) i Kenya. Hovedstaden er Kwale by, mens Ukunda er den største byen. Kwale har fylkesnummer 2. Fylket hadde nær 650 000 innbyggere ved folketellingen i 2009. Kwale er stort sett et innlandsfylke, men har kystlije sør for Mombasa.


== Eksterne lenker ==
Offisielt nettsted 
(en) Kwale County – kategori av bilder, video eller lyd på Commons
Lamu fylke

Lamu fylke er ett av 47 fylker (counties) i Kenya. Lamu ligger i den tidligere kystprovinsen, med hovedstaden Lamu by som ligger på øya med samme navn. På naboøya Manda ligger flyplassen.
Fylket hadde 143 920 innbyggere ved folketellingen i 2019.
Gamlebyen i Lamu by er UNESCO verdensarvområde.


== Byggingen av Øst-Afrikas største havn ==
Lamu Port-South Sudan-Ethiopia-Transport (LAPSSET) korridorprosjekt, er et transport- og infrastrukturprosjekt (havner, rørledninger, veier, jernbaner) i Kenya som når det er fullført, vil være landets andre transportkorridor. Som navnet sier er det en transportkorridor fra Sudan - Etiopia til en ny stor havn i Lamu. Kenyas forrige transportkorridor er Mombasa - Uganda transportkorridor som går gjennom Nairobi.
Noen grunnleggende LAPSSET-infrastruktur er bygget, blant annet en politistasjon og havnekontor i Lamu og forlengelse av Lamu flyplass sin rullebane (senere skal en ny stor flyplass bygges inne på fastlandet) og bygging av de første kaiene ved Lamu Port ble fullført 2019.
Det nye kaiområdet ligger ikke på øya Lamu men inne på fastlandet nord for øya.
Når kaiområdet er ferdig vil det ha et areal 10 ganger så stort som øya Lamu. I tillegg kommer infrastruktur som flyplass og veier, og boligområdet for alle som skal arbeide der.
Prosjektet har fra starten av vært meget omstridt, og det er vel ennå ikke sikkert at det vil bli fullført.


== Eksterne lenker ==
Offisielt nettsted 
(en) Lamu County – kategori av bilder, video eller lyd på Commons
Karel Gott

Karel Gott (født 14. juli 1939 i Plzeň, daværende Tsjekkoslovakia, død 1. oktober 2019 i Praha) var en tsjekkisk tenor. Hans innspillinger oppnådde stor popularitet i blant annet Tyskland. Han er også kjent for å ha sunget tittellåten «Kdepak ty ptáčku hnízdo máš» i TV-filmen Tre nøtter til Askepott.
Han ble kåret til hjemlandets mest populære sanger 42 ganger.


== Karriere ==
Gott gikk på gymnas i Praha, hvor han også opptrådte som kafémusiker. Opprinnelig ønsket han å bli kunstmaler, men uten mulighet for å klare opptakseksamen til kunstakademiet, valgte han å gå i lære som elektriker.
Karel Gott ble oppdaget da han deltok i en sangkonkurranse i 1959, begynte å turnere, og ble opptatt i musikkonservatoriet ved Praha, hvor han studerte sang i tre år. Han foretok de første studioopptakene i 1960, og tre år senere utga han sin første single, en tsjekkisksproglig versjon av Henry Mancinis Moon River.
Gott, som noen ganger er blitt kalt «den tsjekkiske Sinatra», opptrådte i seks måneder i Las Vegas i 1967, men fikk sitt internasjonale gjennombrudd i 1968, da han vant gullmedaljen ved en musikkfestival i Brasil med melodien Lady Carneval.Han utga en lang rekke album, som har solgt i over 30 millioner eksemplarer, mens andre anslag opererer med opptil 100 millioner. I Tsjekkia og Slovakia har han solgt rundt femten millioner album, og han er den eneste artisten som har mottatt en diamantplate fra den tsjekkiske plateselskapet Supraphon.
Internasjonalt er Gott blitt utmerket med over femti diamant-, platina-, gull- og sølvplater. Selv om han spilte inn sanger på en lang rekke sprog, er hans tsjekkiske og tyske utgivelser de mest populære.


== Privatliv ==
Karel Gott ble gift med Ivana (født Macháčková) den 7. januar 2008 i Las Vegas. De fikk to døtre sammen. Gott hadde også to barn fra tidligere forhold. Familien bodde i Praha.
I Vesten møtte Gott kritikk da han underskrev på et opprop mot demokratibevegelsen Charta 77 i det daværende Tsjekkoslovakia.Gott døde 1. oktober 2019 av leukemi efter lang tids sykeleie.


== Referanser ==


== Litteratur ==
Karel Gott: Zwischen zwei Welten. Mein Leben. Riva Verlag, München 2014, ISBN 978-3-868-83400-0. Tysk
Heinz P. Hofmann (1977). Beat Lexikon. Interpreten, Autoren, Sachbegriffe (tysk). Øst-Berlin: VEB Lied der Zeit Musikverlag. 


== Eksterne lenker ==
Offisielt nettsted 
(en) Karel Gott – kategori av bilder, video eller lyd på Commons 
(en) Karel Gott på Internet Movie Database 
(sv) Karel Gott i Svensk Filmdatabas 
(fr) Karel Gott på Allociné 
(en) Karel Gott på AllMovie 
(en) Karel Gott hos The Movie Database 
(en) Karel Gott på Apple Music 
(en) Karel Gott på Discogs 
(en) Karel Gott på MusicBrainz 
(en) Karel Gott på SoundCloud 
(en) Karel Gott på Spotify 
(en) Karel Gott på Songkick 
(en) Karel Gott på Last.fm 
(en) Karel Gott på Genius — sangtekster 
(en) Karel Gott på AllMusic 
(de) Verk av og om Karel Gott i katalogen til det tyske nasjonalbiblioteket
Viviane N’Dour

Viviane Chidid N'Dour ([viˈvjan n̩ˈduːʀ], kunstnernavn ofte bare Viviane; født i M'bour) er en senegalesisk mbalax/R&B-sanger.
Vivianes far er fra Libanon, moren fra Mauritania, mormoren fra Mali. Vivianes blandede bakgrunn avspeiler seg i musikken, ved at hun blander senegalesisk mbalax med elementer fra hiphop, R&B og countrymusikk.
Fra 1993 koret Viviane med Youssou N'Dours gruppe Super Etoile de Dakar. Under live-opptredener framfører hun Neneh Cherrys part på Youssou N’Dour og Cherrys hit «Seven Seconds».
I 2001 dannet hun sin egen gruppe, Le Jolof Band og har utgitt flere album med dem. Viviane var en periode gift med Bouba N’Dour, Youssous bror og manager.


== Diskografi ==
1999 Entre Nous / Between Us / Ci Sunu Biir ( Jololi)
2000 Nature (Jololi)
2001 Le Show (med Le Jolof Band) (Jololi)
2002 Tere Nelaw (med Le Jolof Band) (Mélodie)
2003 Fii ak Fee (med Le Jolof Band) (Jololi)
2005 Man Diarra


== Referanser ==


== Eksterne lenker ==
(en) Viviane Chidid – kategori av bilder, video eller lyd på Commons 
(en) Viviane Chidid på Discogs 
(en) Viviane Chidid på MusicBrainz 
(en) Viviane Chidid på Genius — sangtekster 
(en) Viviane Chidid på AllMusic 
(fr) Side om mbalax-musikk og N'Dour
(en) Diskografi, afromix.org
(en) Blogginnlegg om Viviane
Garissa fylke

Garissa fylke er ett av 47 fylker (counties) i Kenya. Garissa ligger i den tidligere nordøstprovinsen ved grensen til Somalia. Garissa by er fylkets hovedstad og største by. Andre byer er Dadaab og Liboi, som begge ligger langs hovedveien A3. Fylket hadde 623 060 innbyggere ved folketellingen i 2009.
Fylket deles i seks valgkretser: Garissa township, Ijara, Dadaab, Lagdera, Fafi og Balambala.


== Eksterne lenker ==
Offisielt nettsted 
(en) Garissa County – kategori av bilder, video eller lyd på Commons
Lars Olsen Skjulestad

Lars Olsen Skjulestad (født 29. juli 1856, død 24. februar 1927) var en norsk stortingspolitiker (Høyre), gårdbruker og skipper fra Skjulestad i Austre Moland. Skjulestad var sønn av gårdbruker Ole Larsen Skjulestad (1828-1912) og Gunhild Evensdatter Ekestø (1834-1915). Lars giftet seg i 1882 med Ingeborg (Emma) Olsdatter Moen (1856-1938). De fikk fire barn sammen. 


== Politikk ==
Skjulestad var i en årrekke lokalpolitikker i Austre-Moland. Han satt i herredsstyret fra 1894-1927. I flere perioder fungerte han som ordfører (1901-1904, 1907-1922). Han representerte også partiet Høyre på Stortinget i fire perioder. 1904-06,
1919-21,1922-24 og 1925-27.


== Skipper og gårdbruker ==
Skjulestad mønstret på som sjømann i 1872. Han ble skipper i 1882 og drev langfart. I 1884 ble han han vitne til en stor eksplosjon i havna i Havanna, da han var kaptein på skipet "Landbø". Olsen gikk i land i 1892 for å ta over farsgården, Skjulestad i Austre Moland. 


== Fylkesrevisor ==
Skjulstad var også fylkesrevisor i Aust-Agder fra 1902.


== Referanser ==


== Eksterne lenker ==
(no) Lars Olsen Skjulestad hos Norsk senter for forskningsdata
Matatu

En matatu er et bussliknende transportmiddel i Kenya og Uganda, i Kenya er det det viktigste transportmiddelet i den offentlige lokaltrafikken. Det består av busser, oftest privateide minibusser, disse kjører imidlertid ikke med faste ruter, men etter behov. Personalet består vanligvis av en sjåfør og en ledsager, Makanga, som fremfor alt har som oppgave å ta betaling hos passasjerene.
Navnet er avledet av swahili-begrepet ma tatu som betyr for tre. Med dette uttrykket var tre shilling ment, i kolonitiden var dette fastprisen for alle strekningene i Nairobi. I nyere tid blir navnet også satt i forbindelse med swahiliordet matata .- problem, fordi matatuene assosieres med støy, høye priser og overfylling.


== Referanser ==
Kitui fylke

Kitui fylke er ett av 47 fylker (counties) i Kenya. Kitui ligger i den tidligere østprovinsen. Kitui by er fylkets hovedstad og største by. Mwingi er en annen stor by i fylket. Fylket hadde 1 million innbyggere ved folketellingen i 2009. Størstedelen av befolkningen tilhører Kambafolket. Kitui har et tørt klima, med to regntider i mai-juni og i september-oktober.


== Eksterne lenker ==
Offisielt nettsted 
(en) Kitui County – kategori av bilder, video eller lyd på Commons